ddrg/super_eurlex huggingface dataset:
KOMMISSIONENS BESLUTNING af 19. maj 1998 om ændring af beslutning 97/468/EF om midlertidige lister over tredjelandsvirksomheder, hvorfra medlemsstaterne tillader indførsel af kød af vildtlevende vildt (meddelt under nummer K(1998) 1375) (EØS-relevant tekst) (98/369/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senest ændret ved beslutning 97/34/EF (2), særlig artikel 2, stk. 4, og

ud fra følgende betragtninger:

Ved Kommissionens beslutning 97/468/EF (3) blev der opstillet midlertidige lister over virksomheder, der tilbereder kød af vildtlevende vildt;

Canada, New Zealand, USA og Uruguay har fremsendt lister over virksomheder, der tilbereder kød af vildtlevende vildt, og for hvilke de ansvarlige myndigheder bekræfter, at de lever op til EF-bestemmelserne;

der kan således opstilles midlertidige lister for Canada, New Zealand, USA og Uruguay over virksomheder, der tilbereder kød af vildtlevende vildt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til denne beslutning føjes til bilaget til beslutning 97/468/EF.

Artikel 2

Denne beslutning anvendes fra den 10. maj 1998.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. maj 1998.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 199 af 26. 7. 1997, s. 62.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>

>TABELPOSITION>

>TABELPOSITION>
KOMMISSIONENS BESLUTNING af 4. marts 1998 om ændring af beslutning 97/569/EF om midlertidige lister over tredjelandsvirksomheder, hvorfra medlemsstaterne tillader indførsel af kødprodukter (EØS-relevant tekst) (98/220/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senet ændret ved beslutning 97/34/EF (2), særlig artikel 2, stk. 4, og

ud fra følgende betragtninger:

Ved Kommissionens beslutning 97/569/EF (3), senest ændret ved Kommissionens beslutning 98/163/EF (4), blev der opstillet midlertidige lister over tredjelandsvirksomheder, der producerer kødprodukter;

Chile, Kroatien og Slovakiet har fremsendt en liste over virksomheder, der producerer fjerkrækødprodukter, og for hvilke de ansvarlige myndigheder garanterer, at virksomheden lever op til fællesskabsreglerne;

der kan således opstilles en midlertidig liste for Chile, Kroatien og Slovakiet over virksomheder, der producerer fjerkrækødprodukter; beslutning 97/569/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til denne beslutning indsættes i bilaget til beslutning 97/569/EF.

Artikel 2

Denne beslutning anvendes fra den 20. februar 1998.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. marts 1998.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 234 af 26. 8. 1997, s. 16.

(4) EFT L 53 af 24. 2. 1998, s. 23.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>

>TABELPOSITION>
KOMMISSIONENS BESLUTNING af 17. februar 1998 om ændring af beslutning 93/70/EØF om fastsættelse af koder til Animo-meddelelserne med henblik på at medtage bestemte typer af animalsk affald fra pattedyr (EØS-relevant tekst) (98/168/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved direktiv 92/118/EØF (2), særlig artikel 20, stk. 3, og

ud fra følgende betragtninger:

For at Animo-meddelelserne hurtigt kan forstås, fastsatte Kommissionen ved beslutning 93/70/EØF (3), senest ændret ved beslutning 97/628/EF (4), koder for dyr og animalske produkter;

ved beslutning 97/735/EF (5) fastsatte Kommissionen nye bestemmelser for handel med bestemte typer af animalsk affald fra pattedyr; navnlig skal afsender- og bestemmelsesmedlemsstaterne underrette hinanden om arten af og destinationen for produkterne ved hjælp af edb-systemet Animo;

i de henseende bør koderne for levende dyr og animalske produkter ændres for at medtage de produkter, der er omfattet af disse nye bestemmelser;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/70/EØF foretages følgende ændringer:

1) I afsnit I, kapitel »I.3 ANIMALSKE PRODUKTER«, affattes punkt 12 således:

>TABELPOSITION>

2) I Afsnit III:

- affattes titlen således:

»Oversigt over mulige destinationer for levende dyr, sæd, oocytter og embryoner samt animalske produkter«

- indsættes følgende som punkt D4:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 17. februar 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 29.

(2) EFT L 62 af 15. 3. 1993, s. 49.

(3) EFT L 25 af 2. 2. 1993, s. 34.

(4) EFT L 261 af 23. 9. 1997, s. 1.

(5) EFT L 294 af 28. 10. 1997, s. 7.
RÅDETS AFGØRELSE af 12. februar 1998 om godkendelse på Fællesskabets vegne af de ændringer til liste I og II til Bonn-konventionen om beskyttelse af migrerende arter af vilde dyr, der blev vedtaget på det femte møde i konferencen for konventionens parter (98/145/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 S, stk. 1, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Det Europæiske Fællesskab er part i konventionen om beskyttelse af migrerende arter af vilde dyr i henhold til Rådets afgørelse 82/461/EØF (3);

på det femte møde i parternes konference, der blev afholdt i Genève den 10. - 16. april 1997, blev der tilføjet 21 truede migrerende arter til konventionens liste I og 22 arter til konventionens liste II; Kommissionen deltog i dette møde på Fællesskabets vegne;

elleve af arterne er omfattet af Rådets direktiv 79/409/EØF af 2. april 1979 om beskyttelse af vilde fugle (4);

i henhold til konventionens artikel XI træder en ændring af konventionens lister i kraft for alle parter 90 dage efter det møde i parternes konference, på hvilket den blev vedtaget, undtagen for de parter, som har taget forbehold i overensstemmelse med stk. 6 i denne artikel;

der er nødvendigt, at Fællesskabet godkender ændringerne til konventionens liste I og II i overensstemmelse med konventionens artikel XI -

TRUFFET FØLGENDE AFGØRELSE:

Artikel 1

Tilføjelsen af arterne Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea og Acrocephalus paludicola på liste I til konventionen om beskyttelse af migrerende arter af vilde dyr og af arterne Phocoena spinipinnis, Phocoeana drioptica, Cepahlorhynchus eutropia, Lagernorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothura ayresi, Crex crex, Amazona tucumana, Hirundo atrocaerulea og Acrocephalus paludicola på liste II til denne konvention godkendes herved på Det Europæiske Fællesskabs vegne.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 12. februar 1998.

På Rådets vegne

J. BATTLE

Formand

(1) EFT C 267 af 3. 9. 1997, s. 66.

(2) EFT C 339 af 10. 11. 1997.

(3) EFT L 210 af 19. 7. 1982, s. 10.

(4) EFT L 103 af 25. 4. 1979, s. 1.
KOMMISSIONENS BESLUTNING af 16. december 1997 om ændring af beslutning 97/569/EF om midlertidige lister over tredjelandsvirksomheder, hvorfra medlemsstaterne tillader indførsel af kødprodukter (EØS-relevant tekst) (98/9/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 4, og

ud fra følgende betragtninger:

Ved Kommissionens beslutning 97/569/EF (3) blev der opstillet midlertidige lister over tredjelandsvirksomheder, der producerer kødprodukter;

Sydafrika har fremsendt en liste over virksomheder, der producerer fjerkrækødprodukter, og for hvilke de ansvarlige myndigheder garanterer, at virksomheden lever op til fællesskabsreglerne;

der kan således opstilles en midlertidig liste for Sydafrika over virksomheder, der producerer fjerkrækødprodukter; beslutning 97/569/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til denne beslutning føjes til bilaget til beslutning 97/569/EF.

Artikel 2

Denne beslutning anvendes fra den 15. december 1997.

Artikel 3

Denne beslutning er rettet til medlemsstaterne.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 234 af 26. 8. 1997, s. 16.

BILAG

País: SUDÁFRICA / Land: SYDAFRIKA / Land: SÜDAFRIKA / ×þñá: ÍÏÔÉÁ ÁÖÑÉÊÇ / Country: SOUTH AFRICA / Pays: AFRIQUE DU SUD / Paese: SUDAFRICA / Land: ZUID-AFRIKA / País: ÁFRICA DO SUL / Maa: ETELÄ-AFRIKKA / Land: SYDAFRIKA

>TABELPOSITION>
RÅDETS BESLUTNING af 18. december 1997 om ændring af beslutning 96/411/EF om forbedring af Fællesskabets landbrugsstatistik (98/3/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Efter beslutning 96/411/EF (3) fremsendes der rapporter, på den ene side fra medlemsstaterne til Kommissionen og på den anden side fra Kommissionen til Europa-Parlamentet og Rådet;

erfaringerne har vist, at tidsfristerne for fremsendelse af disse rapporter er for stive;

det er derfor nødvendigt at udskyde de fastsatte indsendelsesdatoer og at indføre mere fleksible tidsfrister -

VEDTAGET FØLGENDE BESLUTNING:

Artikel 1

Beslutning 96/411/EF ændres således:

1) I artikel 5 ændres »den 31. marts« til »den 31. juli«.

2) I artikel 11 ændres »1. november 1997« til »1. november 1999«.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. december 1997.

På Rådets vegne

F. BODEN

Formand

(1) EFT C 337 af 7. 11. 1997, s. 8.

(2) Udtalelse afgivet den 16. december 1997 (endnu ikke offentliggjort i Tidende).

(3) EFT L 162 af 1. 7. 1996, s. 14.
KOMMISSIONENS BESLUTNING af 29. juli 1998 om ændring af Rådets beslutning 96/411/EF om forbedring af Fællesskabets landbrugsstatistik (meddelt under nummer K(1998) 2135) (EØS-relevant tekst) (98/514/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 96/411/EF af 25. juni 1996 om forbedring af Fællesskabets landbrugsstatistik (1), ændret ved beslutning 98/3/EF (2), særlig artikel 8, og

ud fra følgende betragtninger:

Beskyttelsen af miljøkvaliteten i landdistrikterne er en af målsætningerne i politikken for udviklingen af landdistrikterne;

det er nødvendigt at råde over passende instrumenter for at kunne udarbejde pålidelige statistiske oplysninger på dette område;

med henblik herpå bør beslutning 96/411/EF ændres, idet bilag II nyaffattes;

de i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -

VEDTAGET FØLGENDE BESLUTNING:

Artikel 1

Bilag II til beslutning 96/411/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. juli 1998.

På Kommissionens vegne

Yves-Thibault DE SILGUY

Medlem af Kommissionen

(1) EFT L 162 af 1. 7. 1996, s. 14.

(2) EFT L 1 af 3. 1. 1998, s. 9.

BILAG

»BILAG II

STATISTISKE OMRÅDER AF NY ELLER VOKSENDE INTERESSE

Emner

1. Undersøgelse af bedrifternes struktur: tilpasning af de i spørgeskemaet opregnede kendetegn for at tage hensyn til nye behov.

2. Hurtige skøn over forventet såning og plantning i begyndelsen af vinteren for hovedafgrøders vedkommende.

3. Forbedring og hurtig indsendelse af statistikker over produktionen inden for visse sektorer (frugt og grøntsager, vin, æg og fjerkræ, blomster).

4. Forbedring af statistikkerne over forbruget samt over lagerbeholdninger og -forskydninger for de vigtigste produkter med henblik på regelmæssig udarbejdelse af forsyningsbalancer på fællesskabsplan.

5. Dyrefoder: indhentning af nogle af forsinkelserne i foderbalancerne.

6. Udvikling af mere harmoniserede EF-skovbrugsstatistikker.

7. Forbedring af statistikkerne over landbrugspriser: ny udvælgelse af rækker af absolutte landbrugspriser under hensyn til de tekniske fremskridt og den økonomiske udvikling.

8. Statistiske oplysninger om udviklingen af landdistrikterne og om landbrugets indvirkning på miljøet.

Metodologi

9. Forbedrede og nye teknikker, der vil gøre det muligt for medlemsstaterne mere effektivt at opfylde eksisterende og nye informationskrav, f.eks. forenklede undersøgelser, administrative data, paneler, fjernovervågning.«
KOMMISSIONENS BESLUTNING af 23. april 1998 om ændring af beslutning 83/471/EØF om EF-kontrolkomitéen for anvendelse af handelsklasseskemaet for slagtekroppe af voksent kvæg (98/296/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1208/81 af 28. april 1981 om fastsættelse af Fællesskabets handelsklasseskema for slagtekroppe af voksent kvæg (1), senest ændret ved forordning (EØF) nr. 1026/91 (2), særlig artikel 5, fjerde afsnit, og

ud fra følgende betragtninger:

De indhøstede erfaringer viser, at der bør foretages en tilpasning af bestemmelserne om sammensætningen af den kontrolkomité, der er omhandlet i artikel 5 i ovennævnte forordning, om hyppigheden for kontrollen på stedet og om fristen for fremsendelse af kontrolrapporter; der bør derfor foretages en sådan tilpasning af Kommissionens beslutning 83/471/EØF (3), senest ændret ved beslutning 95/201/EF (4);

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Oksekød -

VEDTAGET FØLGENDE BESLUTNING:

Artikel 1

I beslutning 83/471/EØF foretages følgende ændringer:

1) Artikel 2, stk. 2, affattes således:

»2. Kontrol på stedet i en given medlemsstat gennemføres af en delegation fra komitéen bestående af højst:

- tre eksperter fra Kommissionen, hvoraf én varetager formandskabet i komitéen

- en ekspert fra den pågældende medlemsstat

- otte eksperter fra andre medlemsstater.«

2) I stedet for artikel 3, stk. 2, første afsnit, indsættes følgende:

»2. Kontrollen på stedet foretages med regelmæssige mellemrum i hver medlemsstat og kan om nødvendigt følges op af supplerende missioner.

I så fald kan komitéen bestå af færre medlemmer.«

3) Artikel 4, stk. 2, affattes således:

»2. Komitéens formand udarbejder en rapport vedrørende den gennemførte kontrol og omfattende de i stk. 1 omhandlede konklusioner. Rapporten tilstilles hurtigst muligt den medlemsstat, hvor kontrollen har fundet sted, og derefter de øvrige medlemsstater.«

Artikel 2

Denne beslutning er rettet til medlemsstaterne.

Udfærdiget i Bruxelles, den 23. april 1998.

På Kommissionens vegne

Franz FISCHLER

Medlem af Kommissionen

(1) EFT L 123 af 7. 5. 1981, s. 3.

(2) EFT L 106 af 26. 4. 1991, s. 2.

(3) EFT L 259 af 20. 9. 1983, s. 30.

(4) EFT L 128 af 13. 6. 1995, s. 18.
KOMMISSIONENS BESLUTNING af 26. januar 1998 om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt (EØS-relevant tekst) (98/103/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senest ændret ved beslutning 97/34/EF (2), særlig artikel 2, stk. 1, og artikel 7, og

ud fra følgende betragtninger:

Ved Kommissionens beslutning 97/467/EF (3) blev der opstillet midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt; den australske liste over virksomheder, der blev opstillet ved nævnte beslutning, omfatter navnlig virksomheder, der producerer strudsekød;

i overensstemmelse med artikel 2, stk. 1, i beslutning 95/408/EF skal der opstilles en liste over tredjelande, hvorfra medlemsstaterne tillader indførsel af strudsekød, samt fastsættes indførsels- og certificeringsbetingelser for strudsekød, før den midlertidige liste over tredjelandsvirksomheder, hvorfra indførsel af strudsekød er tilladt, opstilles;

listen over tredjelande, hvorfra medlemsstaterne kan indføre strudsekød, dyresundhedsbetingelserne og den veterinære certificering, der kræves i forbindelse med indførsel af dette kød til Fællesskabet, er endnu ikke fastlagt;

af hensyn til sammenhængen er det nødvendigt at ændre beslutning 97/467/EF tilsvarende;

Australien har også meddelt ændringer i listen over virksomheder, der producerer kød af andet opdrættet vildt end strudse; der bør tages hensyn til disse ændringer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I artikel 1, stk. 2, i beslutning 97/467/EF indsættes ordene »bortset fra strudsekød« efter ordene »(. . .) opdrættet vildt.«

2. I artikel 1 i beslutning 97/467/EF indsættes følgende stykke mellem stk. 2 og 3:

»2a. Medlemsstaterne kan godkende virksomheder med henblik på indførsel af strudsekød indtil den 1. oktober 1998.«

Artikel 2

Bilaget til beslutning 97/467/EF affattes som angivet i bilaget til nærværende beslutning for så vidt angår Australien.

Artikel 3

Denne beslutning er rettet til medlemsstaterne.

Udfærdiget i Bruxelles, den 26. januar 1998.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 199 af 26. 7. 1997, s. 57.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

»País: AUSTRALIA / Land: AUSTRALIEN / Land: AUSTRALIEN / ×þñá: ÁÕÓÔÑÁËÉÁ / Country: AUSTRALIA / Pays: AUSTRALIE / Paese: AUSTRALIA / Land: AUSTRALIË / País: AUSTRÁLIA / Maa: AUSTRALIA / Land: AUSTRALIEN

>TABELPOSITION>
RÅDETS AFGØRELSE af 19. marts 1998 om deling af udgifterne i forbindelse med fremstilling af laminat til trykning af standardopholdstilladelser (98/243/RIA)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel K.8, stk. 2, andet afsnit, andet led,

under henvisning til fælles aktion af 16. december 1996 vedtaget af Rådet på grundlag af artikel K.3 i traktaten om Den Europæiske Union, særlig artikel 2, stk. 1, om ensartet udformning af opholdstilladelser (1), og

ud fra følgende betragtninger:

Rådets fastlæggelse af de tekniske specifikationer, der er omhandlet i ovennævnte fælles aktions artikel 2, stk. 1, medfører, at der skal fremstilles laminat til trykning af standardopholdstilladelser;

Kongeriget Nederlandene har erklæret sig rede til at fremstille laminatet på de øvrige medlemsstaters vegne;

Kongeriget Nederlandenes udgifter til fremstilling af laminatet bør deles mellem medlemsstaterne -

TRUFFET FØLGENDE AFGØRELSE:

Artikel 1

Kongeriget Nederlandene bemyndiges til på medlemsstaternes vegne at fremstille laminat til trykning af standardopholdstilladelser.

Artikel 2

Udgifterne til fremstilling af laminat til trykning af standardopholdstilladelser, om andrager 124 667 ECU, finansieres gennem bidrag fra medlemsstaterne. Den enkelte medlemsstats finansielle bidrag beregnes ud fra forholdet mellem dens bruttonationalindkomst og medlemsstaternes samlede bruttonationalindkomster, der danner grundlag for finansieringen af De Europæiske Fællesskabers almindelige budget for 1997 (2). Ved »bruttonationalindkomst« forstås i denne artikel bruttonationalindkomst som defineret i Rådets direktiv 89/130/EØF, Euratom af 13. februar 1989 om harmonisering af fastlæggelsen af bruttonationalindkomsten i markedspriser (3).

Artikel 3

Denne afgørelse træder i kraft på dagen for dens offentliggørelse i Tidende.

Udfærdiget i Bruxelles, den 19. marts 1998.

På Rådets vegne

J. STRAW

Formand

(1) EFT L 7 af 10.1.1997, s. 1.

(2) EFT L 44 af 14.2.1997, s. 127.

(3) EFT L 49 af 21.2.1989, s. 26.